rejauldu/bengali-wikipedia huggingface dataset:
লা রনেসঁস (ফরাসি: La Renaissance; নবজাগরণ) মধ্য আফ্রিকান প্রজাতন্ত্রের জাতীয় সঙ্গীত। এইটি ১৯৬০ সালেমধ্য আফ্রিকান প্রজাতন্ত্র স্বাধীনতার ওপর অবলম্বন করা হয়েছিল। এই গানের কথা লিখেছেন ঐ সময়ের প্রধানমন্ত্রী, বারথেলেমাই বোগান্দা এবং একে রচনা করেছেন "হেরবেট পেপার", যিনি সেনেগালের জাতীয় সঙ্গীতও রচনা করেছেন।www.nationalanthems.info  সাঙ্গো ভাষাতে একটি সংষ্করণ আছে "E Zingo"।   গানের কথা    ফরাসি, ইংরেজি এবং বাংলা ভাষায়   গানের কথা ফরাসি ভাষায়  ইংরেজি অনুবাদ  বাংলা অনুবাদপ্রথম স্তবক  Ô Centrafrique, ô berceau des Bantous!  Reprends ton droit au respect, à la vie! Longtemps soumis, longtemps brimé par tous, Mais de ce jour brisant la tyrannie. Dans le travail, l'ordre et la dignité, Tu reconquiers ton droit, ton unité, Et pour franchir cette étape nouvelle, De nos ancêtres la voix nous appelle.Oh! Central Africa, cradle of the Bantu! Take up again your right to respect, to life! Long subjugated, long scorned by all, But, from today, breaking tyranny's hold. Through work, order and dignity You reconquer your rights, your unity, And to take this new step The voice of our ancestors call us.ওহ! মধ্য আফ্রিকা, বান্টুদের দোলনা! আবার তুলে নাও মর্যাদার, জীবনের অধিকার কতকাল কেটে গেছে পরাধীনতায়, কত না গঞ্জনা আজ থেকে ভেঙ্গে যাক শোষণের শৃঙ্খল চাই কাজ আর শৃঙ্খলা আর চাই মর্যাদা তাতেই ফিরে আসবে অধিকার, ঐক্য এই নতুন পদক্ষেপের জন্য শোন, ডাকছে আমাদের পূর্বজরা।গায়কদলAu travail dans l'ordre et la dignité, Dans le respect du droit dans l'unité, Brisant la misère et la tyrannie, Brandissant l'étendard de la Patrie.  To work! In order and dignity, in the respect for rights and in unity, Breaking poverty and tyranny, Holding high the flag of the Fatherland.কাজ চাই, কাজ! নিয়মে এবং মর্যাদায়, অধিকার আর মর্যাদার খাতিরে ভেঙ্গে ফেলে দারিদ্র্য আর শাসকের শৃঙ্খল জন্মভূমির পতাকা রাখতে হবে সমুন্নত।    সাঙ্গো ভাষায়  গানের কথা সাঙ্গো ভাষায়প্রথম স্তবকগায়কদলBêafrîka, mbeso tî âBantu Kîri mo gbû gîgî tî mo-mvenî Mo bâa pâsi na gbe tî âzo kûê Me fadësô, mo ke na kürü gô  Mo sö benda, mo bûngbi kûê ôko Na kusâra ngâ na nëngö-terê Tî tö ndâ tî finî dutï tî ë sô E mä gbegô tî_âkötarä tî ë  E gbû kua nzönî na nëngö-terê E kpë ndiä nzönî na mängö-terê E kinda wasïöbê, ë tomba pâsi E yâa bandêra tî ködrö tî ë!   তথ্যসূত্র    বহিঃসংযোগ   MIDI File  বিষয়শ্রেণী:জাতীয় সঙ্গীত বিষয়শ্রেণী:আফ্রিকার জাতীয় সঙ্গীত
অ্যাশ্‌টন কুচার (ইংরেজি: Ashton Kutcher, ; জন্ম: ফেব্রুয়ারি ৭, ১৯৭৮) হলেন একজন মার্কিন অভিনেতা ও বিনিয়োগকারী। তিনি ১৯৯০ এর দশকে তার কর্মজীবন শুরু করেন। তিনি ফক্স সিটকমের হাস্যরসাত্মক ধারাবাহিক দ্যাট সেভেন্টিজ্‌ শো-এ অভিনয়ের জন্য খ্যাতি অর্জন করেন। ১৯৯৯ সালে প্রণয়ধর্মী হাস্যরসাত্মক কামিং সুন (১৯৯৯) চলচ্চিত্রে অভিনয়ের মাধ্যমে তার চলচ্চিত্রে অভিষেক হয়। তিনি হাস্যরসাত্মক ডুড, হোয়্যার্‌স মাই কার? (২০০২) দিয়ে জনপ্রিয়তা অর্জন করেন এবং চলচ্চিত্রটি বক্স অফিসে হিট হয়। কুচার ২০০৩ সালে জাস্ট ম্যারিড, মাই বস্‌স ডটার এবং একই বছর তিনি এমটিভিতে প্রচারিত পাঁচ মৌসুমের পাঙ্ক্‌ড অনুষ্ঠান প্রযোজনা ও উপস্থাপনা করেন। ২০০৪ সালে কুচার মনস্তাত্ত্বিক চলচ্চিত্র দ্য বাটারফ্লাই ইফেক্ট চলচ্চিত্রে অভিনয় করে পরিচিতি লাভ করেন।   প্রারম্ভিক জীবন  কুচার ১৯৭৮ সালের ৭ই ফেব্রুয়ারি আইওয়ার সিডার র‍্যাপিড্‌সে জন্মগ্রহণ করেন। তার মাতা ডায়ান (জন্মনাম: ফিনেগান) ছিলেন প্রক্টর অ্যান্ড গ্যাম্বল-এর কর্মকর্তা এবং পিতা ল্যারি এম. কুচার ছিলেন একজন ফ্যাক্টরি কর্মী। তার পিতা চেক বংশোদ্ভূত, এবং তার মাতা চেক, জার্মান ও আইরিশ বংশোদ্ভূত।Stated on The Tonight Show with Jay Leno, August 12, 2003   কর্মজীবন   মডেলিং  আইএমটিএ প্রতিযোগিতায় অংশগ্রহণের পর ১৯৯৮ সালে কুচার নিউ ইয়র্কের নেক্স মডেলিং এজেন্সির সাথে চুক্তিবদ্ধ হন। তিনি কেলভিন ক্লেইনের বিজ্ঞাপনে কাজ করেন এবং প্যারিস ও মিলানে মডেল হিসেবে কাজ করেন।   অভিনয়  থাম্ব|220px|২০০৮ সালে অ্যাশ্‌টন কুচার মডেলিংয়ে সফলতার পর কুচার লস অ্যাঞ্জেলেসে তার প্রথম অডিশন দেন। তাকে দ্যাট সেভেন্টিজ্‌ শো টেলিভিশন ধারাবাহিকের জন্য নির্বাচন করা হয় এবং তিনি ১৯৯৮ থেকে ২০০৬ সাল পর্যন্ত এই ধারাবাহিকে অভিনয় করেন। কুচারকে কয়েকটি চলচ্চিত্রের ভূমিকার জন্যও নির্বাচন করা হয়েছিল। তিনি পার্ল হারবার (২০০১) চলচ্চিত্রের ড্যানি ওয়াকার চরিত্রের জন্য অডিশন দেন, কিন্তু তার পরিবর্তে জশ হার্টনেটকে নেওয়া হয়। তিনি কয়েকটি হাস্যরসাত্মক চলচ্চিত্রে অভিনয় করেন, সেগুলো হল ডুড, হোয়্যার্‌স মাই কার? (২০০০), জাস্ট ম্যারিড (২০০৩), এবং গেজ হু (২০০৫)। ২০০৩ সালে তিনি পারিবারিক চলচ্চিত্র চিপার বাই দ্য ডজন চলচ্চিত্রে একজন আত্ম-নিমগ্ন অভিনেতা চরিত্রে অভিনয় করেন। ২০০৪ সালে তিনি নাট্যধর্মী দ্য বাটারফ্লাই ইফেক্ট চলচ্চিত্রে সময় ভ্রমণ করার এক দ্বিধান্বিত যুবক চরিত্রে অভিনয় করেন। চলচ্চিত্রটি মিশ্র ও নেতিবাচক সমালোচনা লাভ করে, কিন্তু বক্স অফিসে সফলতা অর্জন করে।   তথ্যসূত্র    বহিঃসংযোগ        বিষয়শ্রেণী:১৭৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:আইওয়ার অভিনেতা বিষয়শ্রেণী:আইওয়ার মডেল বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:চেক বংশোদ্ভূত মার্কিন ব্যক্তি বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:মার্কিন কণ্ঠাভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন টেলিভিশন প্রযোজক বিষয়শ্রেণী:মার্কিন পুরুষ মডেল বিষয়শ্রেণী:১৯৭৮-এ জন্ম বিষয়শ্রেণী:মার্কিন বিনিয়োগকারী বিষয়শ্রেণী:মার্কিন আপাতবাস্তব টেলিভিশন অনুষ্ঠানে অংশগ্রহণকারী
বাচস্পতি মিশ্র হল অদ্বৈত বেদান্ত ঐতিহ্যের ভারতীয়  হিন্দু দার্শনিক, যিনি হিন্দু দর্শনের প্রায় প্রতিটি নবম শতাব্দীর দর্শনের মূল পাঠে ভাষ্য লিখেছিলেন। তিনি ব্যাকরণ, তত্ত্ববিন্দু, বা সত্যের ফোঁটা নিয়ে স্বাধীন গ্রন্থও লিখেছেন, যেটি বাক্যের অর্থের মীমাংসা তত্ত্বের উপর আলোকপাত করে।  তিনি ছিলেন মন্দন মিশ্রের ছাত্র, যিনি তার প্রধান অনুপ্রেরণাদাতা ছিলেন। তিনি মন্দন মিশ্রের চিন্তাধারার সাথে শঙ্করের চিন্তার সমন্বয় ঘটান।The Bhamati and Vivarana Schools অদ্বৈত ঐতিহ্য অনুসারে, শঙ্কর "তার ভামতীর মাধ্যমে অদ্বৈত ব্যবস্থাকে জনপ্রিয় করার জন্য বাচস্পতি মিশ্র হিসাবে পুনর্জন্ম গ্রহণ করেছিলেন।"  তিনি ভারতীয় দর্শনের বিভিন্ন শাখায় এতটাই বিস্তৃতভাবে লিখেছেন যে পরবর্তীকালে ভারতীয় পণ্ডিতরা তাকে "যার জন্য সমস্ত ব্যবস্থা তার নিজস্ব" বা সংস্কৃতে সর্ব-তন্ত্র-স্ব-তন্ত্র বলে অভিহিত করেছেন।  তথ্যসূত্র  উৎস মুদ্রিত উৎস                      ওয়েব-উৎস  আরও পড়ুন  S.S. Hasurkar, Vācaspati Miśra on Advaita Vedanta. Darbhanga: Mithila Institute of Post-Graduate Studies, 1958.  Karl H. Potter, "Vācaspati Miśra" (in Robert L. Arrington [ed.]. A Companion to the Philosophers. Oxford: Blackwell, 2001. )  J.N. Mohanty, Classican Indian Philosophy.  Oxford: Rowman & Littlefield, 2000.   V.N. Sheshagiri Rao, Vācaspati's Contribution to Advaita. Mysore: Samvit Publishers, 1984. বহিঃসংযোগ  Bibliography of Vācaspati Mishra's works, Item 530 , Karl Potter, University of Washington  বিষয়শ্রেণী:১০ম শতাব্দীর ভারতীয় দার্শনিক বিষয়শ্রেণী:অদ্বৈতবাদী দার্শনিক বিষয়শ্রেণী:অদ্বৈত বেদান্ত বিষয়শ্রেণী:ভারতীয় সংস্কৃত পণ্ডিত বিষয়শ্রেণী:ভারতীয় যুক্তিবিদ বিষয়শ্রেণী:ন্যায় (দর্শন) বিষয়শ্রেণী:ভাষার দার্শনিক
প্রমথনাথ বিশী (১১ জুন ১৯০১ — ১০ মে ১৯৮৫) একজন লেখক, শিক্ষাবিদ ও অধ্যাপক। তিনি ১৯৬২-৬৮ পর্যন্ত পশ্চিমবঙ্গ বিধানসভার সদস্য ছিলেন এবং ১৯৭২ থেকে ১৯৭৮ সাল পর্যন্ত রাজ্যসভার সদস্য ছিলেন।  প্রাথমিক জীবন ১৯০১ খ্রীষ্টাব্দের ১১ জুন নাটোর জেলার জোয়াড়ি গ্রামে জমিদার পরিবারে জন্মগ্রহণ করেন। পিতা নলিনীনাথ বিশী ও মাতা সরোজবাসিনী দেবী, স্ত্রী সুরুচি দেবী।  শিক্ষা জীবন ১৯১০ সালে শান্তিনিকেতনের ব্রহ্মবিদ্যালয়ে শিক্ষাজীবন শুরু করেন। সেখানে তিনি অভিভাবক, শিক্ষক ও প্রেরণাদাতারূপে পান রবীন্দ্রনাথকে। সেখানে এক নাগাড়ে সতের বছর অধ্যয়ন করেন। ১৯২৯ খ্রিস্টাব্দে রাজশাহী কলেজ থেকে ইংরেজিতে স্নাতক পাস করেন। মেধা, প্রখর বুদ্ধি, অধ্যয়ননিষ্ঠা, কবি-প্রতিভা ইত্যাদি গুণাবলির জন্য রবীন্দ্রনাথের স্নেহ লাভ করেন। পরে প্রাইভেট পরীক্ষার্থী হিসাবে ১৯৩২ খ্রিস্টাব্দে প্রথম শ্রেণিতে প্রথম হয়ে বাংলায় এম.এ পাশ করেন।  সাহিত্যকীর্তি ১৯২৪ সালে শান্তিনিকেতনের ছাত্র থাকা অবস্থায় তিনি প্রথম উপন্যাস লেখেন "দেশের শত্রু"। এরপর পদ্মা (১৯৩৫), জোড়াদিঘীর চৌধুরী পরিবার (১৯৩৮), কেশবতী (১৯৪১), নীলমণির স্বর্গ (১৯৫৪), সিন্ধুদেশের প্রহরী (১৯৫৫) উপন্যাসগুলো রচনা করেন। তবে তার শ্রেষ্ঠ উপন্যাস "কেরী সাহেবের মুন্সি" (১৯৫৮)। এই উপন্যাসের জন্য তিনি ১৯৬০ সালে রবীন্দ্র পুরস্কার লাভ করেন। তার আরেকটি বিখ্যাত উপন্যাস "লাল কেল্লা" (১৯৬৩)। এছাড়া তিনি একজন ছোটগল্পকার ও নাট্যকারও ছিলেন।  নাটক পূর্ণাঙ্গ নাটক  ঋণং কৃত্যা  ঘৃতং পিবেৎ (সানিভিলা)  ডিনামাইট  সাবিত্রীর স্বয়ম্বর  দক্ষিণপাড়ার মেয়েরা  মৌচাকে ঢিল  গভর্মেন্ট-ইন্সপেক্টর (নিকোলাই গোগোল রচিত একই নামের একটি নাটকের অনুবাদ‘নাটক পরিচিতি’, নাটক সমগ্র, প্রমথনাথ বিশী, সম্পাদনা: বিজিতকুমার দত্ত, মিত্র ও ঘোষ পাবলিশার্স প্রাঃ লিঃ, কলকাতা, ১৪০৫ সংস্করণ, পৃ. ৮৩১)  পারমিট  ভূতপূর্ব স্বামী  হিন্দী উইদাউট টিয়ার্স  জাতীয় উন্মাদাশ্রম  একাঙ্ক নাটক  পশ্চাতের আমি  পরিহাস-বিজল্পিতম্  বেনিফিট অব ডাউট  কে লিখিল মেঘনাদবধ কাব্য  অসম্পূর্ণ নাটক  স্বর্গ  আফিঙের ফুল  সম্মাননা ১৯৬০ সালে কেরী সাহেবের মুন্সী উপন্যাসের জন্য প্রমথনাথ বিশী রবীন্দ্র পুরস্কার লাভ করেন। এছাড়া তিনি বিদ্যাসাগর স্মৃতি পুরস্কার (১৯৮২) ও কলকাতা বিশ্ববিদ্যালয় প্রদত্ত জগত্তারিণী স্বর্ণপদকও (১৯৮৩) লাভ করেছিলেন।  মৃত্যু ১০মে, ১৯৮৫ সালে কলকাতায় মৃত্যুবরণ করেন।সেলিনা হোসেন ও নুরুল ইসলাম সম্পাদিত; বাংলা একাডেমী চরিতাভিধান; দ্বিতীয় সংস্করণ: ফেব্রুয়ারি, ১৯৯৭; পৃষ্ঠা: ২৩১,   তথ্যসূত্র   বিষয়শ্রেণী:আনন্দ পুরস্কার বিজয়ী বিষয়শ্রেণী:বাঙালি সাহিত্যিক বিষয়শ্রেণী:১৯০১-এ জন্ম বিষয়শ্রেণী:১৯৮৫-এ মৃত্যু বিষয়শ্রেণী:রাজশাহী কলেজের প্রাক্তন শিক্ষার্থী বিষয়শ্রেণী:রবীন্দ্র পুরস্কার বিজয়ী বিষয়শ্রেণী:পশ্চিমবঙ্গের ব্যক্তি বিষয়শ্রেণী:বাঙালি লেখক বিষয়শ্রেণী:রাজ্যসভার মনোনীত সদস্য বিষয়শ্রেণী:সাহিত্য ও শিক্ষায় পদ্মশ্রী প্রাপক বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:কলকাতার লেখক বিষয়শ্রেণী:পূর্ববঙ্গে জন্ম বিষয়শ্রেণী:নাটোর জেলার ব্যক্তি
নূর আফরোজ বেগম জ্যোতি বাংলাদেশের বগুড়া জেলার রাজনীতিবিদ যিনি সংরক্ষিত মহিলা আসনের সাবেক সংসদ সদস্য।   প্রাথমিক জীবন  নূর আফরোজ বেগম জ্যোতি বগুড়ার শিবগঞ্জে জন্মগ্রহণ করেন।   রাজনৈতিক জীবন  নূর আফরোজ বেগম জ্যোতি বাংলাদেশ জাতীয়তাবাদী সমবায় দল কেন্দ্রীয় কমিটির সভানেত্রী, জাতীয়তাবাদী কৃষক দল কেন্দ্রীয় কমিটির কৃষি বিষয়ক সম্পাদক, জাতীয়তাবাদী মহিলা দলের কেন্দ্রীয় সহ সাংগঠনিক সম্পাদক ও বগুড়া জেলা বিএনপি’র সাবেক উপদেষ্টা। ২০০৫ সালের সেপ্টেম্বর হতে তিনি অষ্টম জাতীয় সংসদের মহিলা আসন ০১ থেকে মনোনীত সংসদ সদস্য ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বগুড়া জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:অষ্টম জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:২১শ শতাব্দীর বাংলাদেশী নারী রাজনীতিবিদ
এক্সট্রা লাস্কার (বৈজ্ঞানিক নাম: Pantoporia sandaka (Butler))এক প্রজাতির মাঝারী আকারের প্রজাপতি। এরা নিমফ্যালিডি পরিবার এবং 'লিমেনিটিডিনি' (Limenitidinae) উপগোত্রের সদস্য  আকার  এক্সট্রা লাস্কার এর প্রসারিত অবস্থায় ডানার আকার ৪৫-৫০ মিলিমিটার দৈর্ঘ্যের হয়।  উপপ্রজাতি   এক্সট্রা লাস্কার এর উপপ্রজাতিগুলো হলো:   Pantoporia sandaka sandaka Eliot, 1969  Pantoporia sandaka davidsoni Eliot, 1969  Pantoporia sandaka ferrari Eliot, 1969  Pantoporia sandaka michaeli Tsukada & Kaneko, 1985  ভারতে প্রাপ্ত এক্সট্রা লাস্কার এর উপপ্রজাতি  ভারতে প্রাপ্ত এক্সট্রা লাস্কার এর উপপ্রজাতি হল-   Pantoporia sandaka davidsoni Eliot, 1969 – Indian Extra Lascar  বিস্তার  এই প্রজাতি ভারত এর  মহারাষ্ট্র এবং পশ্চিমবঙ্গ, উত্তরাখণ্ড থেকে অরুণাচল প্রদেশ, নেপাল, ভুটান, বাংলাদেশ এবং মায়ানমার এর বিভিন্ন অঞ্চলে দেখা যায়।   তথ্যসূত্র    বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:১৮৯২-এ বর্ণিত প্রজাপতি
অ্যালিস ব্লুমেন্থাল ম্যাকগিন্টি হলেন শিশুতোষ বইয়ের একজন আমেরিকান লেখক।  ম্যাকগিন্টি ১৯৬৩ সালে মিনেসোটা মিনিয়াপোলিসে জন্মগ্রহণ করেন। তিনি ইন্ডিয়ানা বিশ্ববিদ্যালয় এবং ইলিনয় বিশ্ববিদ্যালয়ে পড়াশোনা করেছেন। ম্যাকগিন্টি ইহুদি । তিনি সোসাইটি অফ চিলড্রেনস বুক রাইটারস অ্যান্ড ইলাস্ট্রেটরস এর সদস্য। "Alice B. McGinty (1963–)." Something About the Author, vol. 371, Gale, 2022, pp. 135–139. Gale Literature: Something About the Author. Accessed 17 Apr. 2023.   নির্বাচিত কাজ    দশটি ছোট মেষশাবক। মেলিসা সুইট দ্বারা চিত্রিত। ডায়াল, ২০০২।   ধন্যবাদ, বিশ্ব। ওয়েন্ডি অ্যান্ডারসন হ্যালপেরিন দ্বারা চিত্রিত। ডায়াল বুকস ইয়ং রিডার্স, ২০০৭।   এলিজার কিন্ডারগার্টেন সারপ্রাইজ। ন্যান্সি স্পিয়ার দ্বারা চিত্রিত। অ্যামাজন চিলড্রেন 'স পাবলিশিং, ২০০৭।   ডারউইনঃ উইথ গ্লিমপস ইন হিজ প্রাইভেট জার্নাল অ্যান্ড লেটারস। মেরি আজারিয়ান দ্বারা চিত্রিত। এইচএমএইচ বুকস ফর ইয়ং রিডার্স, ২০০৯   গান্ধীঃ সাগরে যাত্রা। টমাস গঞ্জালেজ দ্বারা চিত্রিত। টু লায়ন্স, ২০১৩।   রাব্বি বেঞ্জামিন এর বোতাম। চার্লসব্রিজ, ২০১৪।   যে মেয়েটির নাম রাখা হয়েছিল প্লুটো। এলিজাবেথ হায়দেল দ্বারা চিত্রিত। শোয়ার্জ অ্যান্ড ওয়েড বুকস, ২০১৯.   পরটা থেকে প্যানকেক; সারা বিশ্ব জুড়ে সকালের নাস্তা। ছবি তুলেছেন তোমোকো সুজুকি লিটল বি বুকস, ২০১৯   ছোট ভাল্লুকের জন্য একটি গল্প ।রিচার্ড জোন্স দ্বারা চিত্রিত। শোয়ার্জ ও ওয়েড, ২০২০.   সাগর জানে। স্টেফানি ল্যাবেরিস দ্বারা চিত্রিত। সাইমন অ্যান্ড শুস্টার/পওলা ওয়াইজম্যান বুকস, ২০২০।   দ্য ওয়াটার লেডি। শন্ত বেগ দ্বারা চিত্রিত। শোয়ার্জ অ্যান্ড ওয়েড বুকস, ২০২১.   ধাপে ধাপে। ডায়ান গুডে দ্বারা চিত্রিত। সাইমন শুস্টার/পওলা ওয়াইজম্যান বুকস, ২০২১।   বিড়ালকে স্নান করান। ডেভিড রবার্টস দ্বারা চিত্রিত। ক্রনিকল বুকস, ২০২২.   বিশ্বজুড়ে উৎসব ও উৎসব ।ছবি তুলেছেন তোমোকো সুজুকি। লিটল বি বুকস, ২০২২    তথ্যসূত্র   বিষয়শ্রেণী:ইহুদি লেখিকা বিষয়শ্রেণী:ইন্ডিয়ানা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইউনিভার্সিটি অব ইলিনয় অ্যাট আর্বানা-শ্যাম্পেইনের প্রাক্তন শিক্ষার্থী বিষয়শ্রেণী:মার্কিন লেখিকা বিষয়শ্রেণী:জীবিত ব্যক্তি বিষয়শ্রেণী:১৯৬৩-এ জন্ম
থাম্ব|আঙ্গিরা পাসি  ২০২০ সালের ২৩ মে নেপালের দেবদাহার একটি গাছে ১৩ বছর বয়সী মেয়ে আঙ্গিরা পাসির মৃতদেহ ঝুলন্ত অবস্থায় পাওয়া যায়। তার আগের দিন ২৫ বছর বয়সী বীরেন্দ্র ভর তাকে ধর্ষণ করে বলে জানা গেছে। এরপর স্থানীয় বাসিন্দা ও ওয়ার্ড সদস্য অমর বাহাদুর চৌধুরী আলোচনা করে সিদ্ধান্ত নেন যে পাসির ভাড়ের সাথে বিয়ে হবে। তার মৃত্যুর পর পুলিশ প্রথমে মামলাটি দায়ের করতে অস্বীকার করে; জনগণের ক্ষোভের পরে পুলিশ কেবল এটি নিবন্ধন করেছে।   ঘটনাটি  জানা গিয়েছে, ২০২০ সালের ২২ মে ১৩ বছরের দলিত কিশোরী আঙ্গিরা পাসিকে ধর্ষণ করে ২৫ বছরের বীরেন্দ্র ভর।  পাসির মা ঘটনাটি জানতে পারেন, এবং স্থানীয় বাসিন্দা এবং ওয়ার্ড সদস্য অমর বাহাদুর চৌধুরী একটি আলোচনা করেন যাতে সিদ্ধান্ত নেওয়া হয় যে পাসির ভরকে বিয়ে করার কথা ছিল। চৌধুরী পরে বলেন যে তিনি স্থানীয় বাসিন্দাদের বলেছিলেন যে এই বিয়ে অবৈধ হবে, অন্যদিকে সম্প্রদায়ের সদস্যরা গণমাধ্যমকে বলেন যে দুজনের বিয়ে করা উচিত এটা তার ধারণা। ভরের মা পাসিকে তার বাড়িতে প্রবেশ করতে দিতে অস্বীকার করেছিলেন এবং তাকে মারধর করেছিলেন বলে জানা যায়।  ২০২০ সালের ২৩ শে মে, ভর পাসিকে একটি স্রোতে নিয়ে যান, যেখানে রূপন্দেহি জেলার দেবদাহার একটি গাছে তার মৃতদেহ ঝুলন্ত অবস্থায় পাওয়া যায়, যেখানে "তার পা থেকে তার জুতো, তার কাপড় ছিঁড়ে যাওয়া, তার চুল বিশৃঙ্খল" পাওয়া যায়।    স্থানীয় বাসিন্দারা মনে করেন যে পাসিকে বীরেন্দ্র ভরের পরিবার হত্যা করেছিল। একজন বাসিন্দা উল্লেখ করেছেন যে গাছটি তার পক্ষে আরোহণ এবং ফাঁসি দেওয়ার পক্ষে খুব লম্বা ছিল, এবং "পরিস্থিতিগত প্রমাণগুলি অন্যান্য জঘন্য খেলার প্রস্তাব দেয়"। সাংবাদিক বিনোদ পারিয়ারের মতে, ভর-এর পরিবার মামলাটি দমন করতে এবং পুলিশ বা মানবাধিকার সংগঠনগুলির জড়িত থাকা রোধ করতে  নেপালি টাকা দেওয়ার প্রস্তাব দেয়। পাসির পরিবার দাবি করেছে যে ভরের পরিবার "তাকে মেরে ফেলে এবং মেয়েটির আত্মহত্যাকে ফাঁসিয়ে দেয়"।   প্রতিক্রিয়া  হিউম্যান রাইটস ওয়াচ নেপাল সরকারকে এই মামলার তদন্তের জন্য ডেকেছিল; তারা বলেছে, "সরকারের উচিত রাজনৈতিক হস্তক্ষেপ মুক্ত হয়ে পুলিশের দ্রুত ও কঠোর তদন্ত নিশ্চিত করা"।   হিউম্যান রাইটস ওয়াচ গ্রুপ নেপাল মনিটর নেপালে সিওভিআইডি-১৯ মহামারি লক-ডাউনের পরে বর্ণভিত্তিক সহিংসতা এবং বৈষম্যের প্রায় দুই ডজন ঘটনা নথিভুক্ত করেছে। আঙ্গিরা পাসির মা ভরপরিবারের বিরুদ্ধে অভিযোগ দায়ের করেছিলেন। প্রাথমিকভাবে, এরিয়া পুলিশ অফিস তার পক্ষ থেকে অভিযোগ নিবন্ধন করতে অস্বীকার করে, দাবি করে যে এটি একটি আত্মহত্যা। জনতার ক্ষোভের পরেই ভরের পরিবারকে গ্রেপ্তার করা হয়েছিল।    এনজিও আইএনএসইসি অনুসারে, নেপালের লকডাউনের প্রথম তিন মাসে মেয়েদের বিরুদ্ধে ১৮৭ টিরও বেশি ধর্ষণ এবং ৭৫ টি যৌন নির্যাতন হয়েছে। ২০২০ সালের জুন মাসে রূপন্দেহি জেলা আদালত বীরেন্দ্র ভর, অকালি দেবী এবং ভর মাসি শিতালিকে রিমান্ডে নেন।   তথ্যসূত্র     বিষয়শ্রেণী:নেপালে নারীর প্রতি সহিংসতা বিষয়শ্রেণী:২০২০-এ মৃত্যু বিষয়শ্রেণী:নেপালে খুন বিষয়শ্রেণী:নেপালে নিহত ব্যক্তি বিষয়শ্রেণী:নেপালে ধর্ষণ বিষয়শ্রেণী:নেপালে শিশু যৌন নির্যাতন বিষয়শ্রেণী:দলিত নারী বিষয়শ্রেণী:২০২০-এ নেপাল
ব্রুস লি : দ্য ফাইটার হল ২০১৫ সালের একশন - কমেডি ধরনের চলচ্চিত্র। চলচ্চিত্রটি পরিচালনা করেছেন শ্রীনু বৈতলা। চলচ্চিত্রটিতে অভিনয় করেছেন রাম চরণ, রাকুল প্রীত সিং, কৃতি খারবান্দা।    অভিনয়   রাম চরণ - কার্তিক রাকুল প্রীত সিং - রিয়া কৃতি খারবান্দা - কাবেয়া   তথ্যসূত্র   বহিঃসংযোগ    বিষয়শ্রেণী:তেলুগু ভাষার চলচ্চিত্র বিষয়শ্রেণী:স্পেনে ধারণকৃত চলচ্চিত্র বিষয়শ্রেণী:রামোজি ফিল্ম সিটিতে ধারণকৃত চলচ্চিত্র বিষয়শ্রেণী:২০১৫-এর চলচ্চিত্র বিষয়শ্রেণী:২০১০-এর দশকের তেলুগু ভাষার চলচ্চিত্র বিষয়শ্রেণী:প্রতিশোধ বিষয়ক ভারতীয় চলচ্চিত্র বিষয়শ্রেণী:অন্য ভাষায় পুনর্নির্মিত তেলুগু চলচ্চিত্র
ফুলছড়ি রেলওয়ে স্টেশন বাংলাদেশের রংপুর বিভাগের গাইবান্ধা জেলার একটি রেলওয়ে স্টেশন। ফুলছড়ি রেলওয়ে স্টেশন বর্তমানে অব্যবহৃত অবস্থায় আছে।  ইতিহাস ব্রহ্মপুত্র-সুলতানপুর রেলওয়ে কোম্পানি ১৮৯৯-১৯০০ সালে সান্তাহার থেকে ফুলছড়ি(তিস্তামুখ) পর্যন্ত    ৯৪ কিলোমিটার দীর্ঘ (৫৮ মাইল) মিটারগেজ রেলপথ নির্মাণ করে। রেলফেরিতে নদী পার হয়ে বাহাদুরাবাদ ঘাট থেকে দেশের বিভিন্ন অঞ্চলে ট্রেনে যাওয়া যেতো। নাব্যতা সংকটের কারণে তিস্তামুখ ঘাটটি ফুলছড়ি ঘাটে নেওয়া হয়। আবারো নদীতে নাব্যতা সংকট শুরু হলো এই ঘাটটি বালাসিঘাটে স্থানান্তরিত করা হয়।  পরিষেবা ফুলছড়ি রেলওয়ে স্টেশনে বর্তমানে কোন ট্রেন পরিষেবা নেই।  সম্পর্কিত নিবন্ধ বালাসী ঘাট  তথ্যসূত্র  বিষয়শ্রেণী:গাইবান্ধা জেলার রেলওয়ে স্টেশন বিষয়শ্রেণী:বাংলাদেশের অব্যবহৃত রেলওয়ে স্টেশন
... ধ্রুপদি সাংখ্য দর্শন আধ্যাত্মিক স্তরে ঈশ্বরের অস্তিত্ব অস্বীকার করে?  ... প্রথা ভেঙ্গে ভারত সরকার অবসরপ্রাপ্ত সেনাকর্তাকে ফিল্ড মার্শাল উপাধি দিয়েছে?  ... তুর্কি জাতীয়তাবাদের জনক হিসেবে অভিহিত জিয়া গোকাল্প উসমানীয়বাদ ও ইসলামবাদ উভয়কেই প্রত্যাখ্যান করেছিলেন?  ... ২০১৯ সালে রূপপুর পারমাণবিক বিদ্যুৎ কেন্দ্রের আবাসিক প্রকল্পে বাজারমূল্যের চেয়েও ২০ গুণ বেশি দামে বালিশ কেনা হয়?  ... গামা-রশ্মি বিস্ফোরণ ব্যাখ্যা করার জন্য ধূমকেতু ও নিউট্রন তারার মধ্যেকার সংঘর্ষের মতো শত শত তাত্ত্বিক মডেলের প্রস্তাব করা হয়েছিল?  ... ১৯৮৮ সালে বহুব্রীহি নাটকের তুই রাজাকার সংলাপের মাধ্যমে ১৯৭৫ সালের পর বাংলাদেশের টেলিভিশন ও বেতারের যেকোন অনুষ্ঠানে প্রথম রাজাকার শব্দটি ব্যবহার হয়?
রাম মন্দির হল ভারতের ওড়িশা রাজ্যের খারভেল নগর অবস্থিত একটি হিন্দু মন্দির। এটি ১৯৭৯ সালের ২৭ শে জুন প্রাণ প্রতিষ্ঠার মাধ্যমে কার্যক্রম শুরু হয় । ভগবান রাম, মাতা সীতা, লক্ষণ, ভরত ও শ্রী হনুমানকে প্রধান দেবতা হিসেবে পূজা করা হয়। রাধা- কৃষ্ণ অন্য মন্দিরে অধিষ্টিক্ত৷ রাজধানী শহরের অনেক জায়গা থেকে মূল মন্দিরের উঁচু চূড়া দৃশ্যমান থাকে।   স্থাপত্য  মন্দিরটি ওডিশা রাজ্যের অন্যতম সেরা ভাস্কর্য মন্দির হিসাবে পরিচিত। এই রামমন্দিরটি প্রধান ফটকে সাদা মার্বেল সহ পিয়ারলেস নকশা এবং বহু রঙের বেলেপাথর দিয়ে বিস্ময়করভাবে সজ্জিত। গর্ভমণ্ডপের সাথে সংযুক্ত মূল বারান্দার ভিতরে তিনটি দেবদেবীর অতুলনীয় মূর্তি রয়েছে- ভগবান রাম, লক্ষ্মণ এবং মাতা- সীতা। মন্দিরটিতে অন্যান্য প্রধান দেবতার মার্বেল মূর্তিও রয়েছে- ভগবান শিব, হনুমান এবং আরও অনেক কিছু।   উৎসব  মন্দিরে বছরজুড়ে হিন্দুদের প্রায় প্রতিটি উৎসবই পালিত হয়। যার মধ্যে রাম নবমী, বিবাহ পঞ্চমী, জন্মাষ্টমী, দশেরা, শিবরাত্রি, পনা সংক্রান্তি প্রধান। সকাল-সন্ধ্যায় জমকালো আরতি প্রচুর ভক্তদের আকর্ষণ করে। এখানে রাখী বন্ধন বা রাখি উপলক্ষে বার্ষিক মেলারও আয়োজন করা হয় ।   চিত্রসম্ভার    আরও দেখুন   ভুবনেশ্বরের মন্দিরের তালিকা   তথ্যসূত্র    বহিঃসংযোগ    রাম মন্দির, ভুবনেশ্বর উইকিম্যাপিয়া  রাম মন্দির চত্বর।  বিষয়শ্রেণী:ভুবনেশ্বরের হিন্দু মন্দির বিষয়শ্রেণী:ওড়িশার মন্দির বিষয়শ্রেণী:রাম মন্দির
কান্দিগাঁও ইউনিয়ন বাংলাদেশের সিলেট জেলার সদর উপজেলার একটি ইউনিয়ন।   প্রশাসনিক এলাকায়   সোনাতলা  লামারগাঁও  নলকট  নৈরপুতা  নীলগাঁও  মোল্লারগাঁও  লক্ষীপুর  ফুলকুচি  তিলকপুর  সাদীপুর  চামাউরাকান্দি  ঝৈনকারকান্দি  জাঙ্গাইল  বলাউড়া  কসকলিকা  ধনপুর  কান্দিগাঁও  বাঘারপাড়  মনোহরপুর  ঘোপাল  মীরপুর  গোবিন্দপুর  পশ্চিমদর্শা  পূর্বদর্শা  মেদেনীমহল  দিঘীরপাড়  বসন্তরাগাঁও  বাসিয়াখাই  অনন্তপুর  পাইকারগাঁও  ইনাতাবাদ  রাজিয়াবাড়ী  শ্রীপুর  বাদেআলী  বাছিরপুর  সুজাতপুর  কানাইআদ্রা  মীরেরগাঁও  হেরাখলা   হাটবাজার তালিকায়   বাদাঘাট বাজার  সোনাতলা বাজার  বলাউড়া বাজার  মাসুক বাজার   আয়তন ৩৫ বর্গ কিলোমিটার    দর্শনীয় স্থানঃ-  খেজুর বাগান জাঙ্গাইল।  বাদাঘাট কারাগার  বাদাঘাট ব্রীজ  রন্ধনকাব্য রেস্টুরেন্ট   তথ্যসূত্র    বহিঃসংযোগ   বিষয়শ্রেণী:সিলেট সদর উপজেলার ইউনিয়ন
থিওডোর আলব্রেখ্‌ট অ্যাডুইন ক্লেবস (৬ ফেব্রুয়ারি ১৮৩৪ - ২৩ অক্টোবর ১৯১৩) একজন জার্মান-সুইস অণুজীববিজ্ঞানী ছিলেন। তিনি মূলত সংক্রামক ব্যাধি নিয়ে তার কাজের জন্য পরিচিত। তার কাজ আধুনিক ব্যাকটেরিওলজির সূচনার পথ প্রশস্ত করে এবং লুই পাস্তুর ও রোবের্ট কখ তার কাজ দ্বারা অনুপ্রাণিত হয়েছিলেন। তিনিই প্রথম ডিপথেরিয়া সৃষ্টিকারী জীবাণু শনাক্ত করেছিলেন, যাকে বলা হয় ক্লেবস – লোফ্লার ব্যাক্টেরিয়াম (এখন Corynebacterium diphtheriae)।  তিনি চিকিৎসক আর্নল্ড ক্লেবস এর পিতা।   জীবন  ক্লেবসের জন্ম জার্মান সাম্রাজ্যের প্রুশিয়া প্রদেশের কনিসবার্গে। তিনি ১৮৫৫ সালে রুডল্ফ ফিরখোর অধীনে হার্জবার্গ বিশ্ববিদ্যালয়ে পড়াশোনা করেন এবং ১৮৫৮ সালে বার্লিন বিশ্ববিদ্যালয় থেকে ডক্টরেট ডিগ্রি লাভ করেন। পরের বছর তিনি কনিসবার্গ বিশ্ববিদ্যালয়ে হ্যাবিটিলেশন অর্জন করেন।   আবিষ্কার    তথ্যসূত্র    আরো পড়া    Klebs, Edwin – The Columbia Encyclopedia, Sixth Edition. 2001–05   বহিঃসংযোগ   Bio at the University of Würzburg (জার্মান)  Biography at Encyclopædia Britannica  বিষয়শ্রেণী:১৮৩৪-এ জন্ম বিষয়শ্রেণী:১৯১৩-এ মৃত্যু বিষয়শ্রেণী:জার্মান রোগ বিশেষজ্ঞ বিষয়শ্রেণী:জার্মান সামরিক ডাক্তার বিষয়শ্রেণী:সুয়েডীয় জীববিজ্ঞানী বিষয়শ্রেণী:জুরিখ বিশ্ববিদ্যালয় অনুষদ বিষয়শ্রেণী:সুইজারল্যান্ডে জার্মান অভিবাসী বিষয়শ্রেণী:সুইস জীববিজ্ঞানী বিষয়শ্রেণী:হামবোল্ড বিশ্ববিদ্যালয়ের প্রাক্তন শিক্ষার্থী
থাম্ব|অষ্টবসু অষ্টবসু () হলেন আটজন গণদেবতা। Story of Aṣṭavasu, Puranic encyclopaedia দক্ষের কন্যা ও ধর্মদেবের স্ত্রী বসুর গর্ভে তাদের জন্ম। কিছু পুরাণ ও রামায়ণ মতে অষ্টবসুদের বর্ণনা করা হয়েছে কশ্যপ ও অদিতির সন্তান এবং মহাভারতে মনু বা ব্রহ্মা প্রজাপতির সন্তান হিসেবে। তারা হলেন আটজন মৌলিক দেবতা প্রকৃতির দিকগুলি (পঞ্চভূত) প্রতিনিধিত্ব করে এবং মহাজাগতিক প্রাকৃতিক ঘটনা (সূর্য, চাঁদ ও তারা) প্রতিনিধিত্ব করে। বসু নামের অর্থ হল 'উজ্জ্বল' বা 'ধন দানকারী'। তারা তেত্রিশ দেবতার মধ্যে আটজন।   বসুগণের তালিকা  বিভিন্ন গ্রন্থে অষ্টবসুর বিভিন্ন তালিকা রয়েছে, কখনও কখনও শুধুমাত্র নির্দিষ্ট দেবতাদের ভিন্ন ভিন্ন নাম থাকার কারণে। বৃহদারণ্যক উপনিষদ, বিষ্ণু পুরাণ, মহাভারত অনুযায়ী তালিকা দেওয়া হলো:  বৃহদারণ্যক উপনিষদ বিষ্ণু পুরাণViṣṇu Purāṇa, Chapter 15 of Aṃśam 1মহাভারতŚlokas 17 and 18, Chapter 66, Ādi Parva, Mahābhārata) নাম অর্থ নাম নাম অর্থপৃথ্বী পৃথিবী      ধর্মধরা পৃথিবী বরুণজলঅপ অপ জল           অগ্নিজলন্ত আগুন       অনল  অনলআগুনবায়ুবাতাস   অনিলঅনিলবায়ুআদিত্য চিরন্তনপ্রত্যুষ প্রত্যুষ সূর্যআকাশ আকাশ     প্রভাস  প্রভাস আকাশ বা ইথারচন্দ্র চাঁদ       সোম সোম                      চন্দ্রনক্ষত্র তারকামন্ডলী      ধ্রুব ধ্রুব গতিহীন   টীকা    তথ্যসূত্র   বিষয়শ্রেণী:দেবতা বিষয়শ্রেণী:হিন্দু দেবতা বিষয়শ্রেণী:হিন্দু দেবদেবী বিষয়শ্রেণী:বৈদিক দেবদেবী
কাশীপুর বিধানসভা কেন্দ্র ভারতের পশ্চিমবঙ্গ রাজ্যের একটি অধুনালুপ্ত বিধানসভা কেন্দ্র।  সীমানা পুনর্নির্ধারণ কমিশনের নির্দেশ অনুসারে, কাশীপুর বিধানসভা কেন্দ্রটি ২০১১ সালে অবলুপ্ত হয়েছে।  এই বিধানসভা কেন্দ্রটি কলকাতা উত্তর পশ্চিম লোকসভা কেন্দ্রের অন্তর্গত ছিল।   ফলাফল   ১৯৭৭-২০০৬  ২০০৬ ও ২০০১ সালের বিধানসভা নির্বাচনে তৃণমূল কংগ্রেসের  তারক বন্দ্যোপাধ্যায় যথাক্রমে সিপিআই(এম)-এর সলিল চট্টোপাধ্যায় ও সিপিআই(এম)-এর বিজয় ভট্টাচার্যকে পরাজিত করে বিধায়ক নির্বাচিত হন। ১৯৯৬ সালে জাতীয় কংগ্রেসের প্রতিনিধি রূপে তারক বন্দ্যোপাধ্যায় সিপিআই(এম)-এর অনুপ দাসকে পরাজিত করেছিলেন। সিপিআই(এম)-এর দীপক চন্দ্র ১৯৯১ ও ১৯৮৭ সালে কংগ্রেসের প্রফুল্লকান্তি ঘোষকে পরাজিত করেন। ১৯৮২ সালে কংগ্রেসের প্রফুল্লকান্তি ঘোষ সিপিআই(এম)-এর বুদ্ধদেব ভট্টাচার্যকে পরাজিত করেছিলেন। ১৯৭৭ সালে সিপিআই(এম)-এর বুদ্ধদেব ভট্টাচার্য কংগ্রেসের প্রফুল্লকান্তি ঘোষকে পরাজিত করেছিলেন।   ১৯৫১-১৯৭২  ১৯৭২ ও ১৯৭১ সালে কংগ্রেসের প্রফুল্লকান্তি ঘোষ কাশীপুর কেন্দ্র থেকে জিতেছিলেন। ১৯৬৯ সালে সিপিআই(এম)-এর বিষ্ণুগোপাল বসু, ১৯৬৭ সালে কংগ্রেসের এস কে পাল, ১৯৬২ সালে কংগ্রেসের সুনীল কুমার সেনগুপ্ত, ১৯৫৭ সালে প্রজা সোশ্যালিস্ট পার্টির দেবেন সেন এই কেন্দ্র থেকে জয়লাভ করেছিলেন। ১৯৫২ সালে স্বাধীন ভারতের প্রথম নির্বাচনে এই কেন্দ্র থেকে জয়লাভ করেছিলেন কংগ্রেসের বিশ্বনাথ রায়।   পাদটীকা   বিষয়শ্রেণী:পশ্চিমবঙ্গের বিলুপ্ত বিধানসভা কেন্দ্র বিষয়শ্রেণী:কলকাতা জেলার রাজনীতি